als_Latn dik_Latn sag_Latn
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
17. 02. 2015. >> 17:34 0
LAJMET 17.02.2015
17.02.2015
Marrëdhëniet e Serbisë dhe Malit të Zi, të relaksuara plotësisht
Marrëdhëniet e Serbisë dhe Malit të Zi janë krejtësisht të relaksuara dhe të shkarkuara nga polemikat e pa nevojshme , ka theksuar sot nënkryetari i Qeverisë së Serbisë, Ivica Daçiq. Ne i dëshirojmë çdo të mirë Malit të Zi dhe duam që ajo sa më parë të jetë anëtarë i UE, gjë që dëshirojmë edhe për Serbinë, ka theksuar Daçiq, pas bisedimeve me ministrin e punëve të jashtme dhe integrimet evropiane Igor Llukshiq.
Të theksojmë se Daçiq, i cili është edhe kryesues i OSBE-së qendron për vizitë në Podgoricë ku zhvillon bisedime me zyrtarët e lartë të Malit të Zi. Ai ka theksuar se OSBE dp të vazhdojë ta përkrah Malin e Zi në proceset integruese në rrugën drejtë UE duke vlerësuar se është bërë progres i madh në shumë sfera. Sipas fjalëve të tij misioni i OSBE në një vend nuk është vetëm në funksionin e ndarjes së këshillave por të jetë partner aktiv në proceset reformuese.
Nga ana tjetër Igor Llukshiq ka theksuar se Mali i Zi do ti ofrojë përkrahje të plotë kryesisë serbe me OSBE-n gjatë këtij viti. Mali i Zi gjatë këtij viti është ne mesin e vendeve i cili do të kryesojë forumin për siguri dhe bashkëpunim brenda OSBE prej muajit prill deri në fund të qershorit. Në këtë kontekst pozita jonë në forum nënkupton komunikim të afërt dhe bashkëpunim me presidencën serbe të OSBE-s ka theksuar Llukshiq.
F.Vujanoviq; Misioni i OSBE-së i rëndësishëm në procesin e integrimeve
Misioni i OSBE në Mal të Zi është i rëndësishëm për procesin integrues të vendit , por edhe për forcimin e sistemit demokratik të shoqërisë , ka vlerësuar presidenti i Malit të ZI Filip Vujanoviq. Ai sot ka biseduar me nënkryetarin e qeverisë së serbisë Ivica Daçiq, duke i dëshiruar Serbisë suksesë, në qëllimet e projektuara, në veçanti në zgjidhjen e çështjeve të hapura dhe dialogut konstruktiv në rajonin e Ukrainës , në funksion të paqes dhe zhvillimit.
Daçiq, ka konstatuar se Serbia e ka marr kryesinë në OSBE në moment mjaft të ndjeshëm dhe në kuadër të sfidave të shumta , prej të cilave kriza në Ukrainë është sfida më e vështirë, thuhet në kumtesën nga kabineti i Vujanoviqit.
Daçiq, siç theksohet ka kumtuar se si kryesues i OSBE-s dhe në funksionin e vizitave në rajonin e Ballkanit perendimor dhe të Europës jug lindore, vizitën e parë e ka caktuar për në Mal të Zi me qëllim që të afirmojë bashkëpunimin e përgjithshëm të këtyre dy vendeve dhe OSBE-s.
Vujanoviq dhe Daçiq kanë konstatuar se marrëdhëniet e Malit të Zi dhe të Serbisë janë përmbajtësore, të afërta dhe miqësore dhe në zhvillim të vazhdueshëm në të gjitha sferat me interes të dy shteteve dhe qytetarëve të tyre.
Me Daçiq, kanë biseduar edhe Kryetari i Kuvendit, Ranko Krivokapiq dhe kryeministri, Millo Gjukanoviq
M.Pejanoviq- Gjurishiq; Korrupsioni sfidë serioze me ndikim negativ
Në sistemin e mbrojtjes korrupsioni është sfidë serioze sepse ka ndikim negativ në efikasitetin e tërë sistemit por ndikon negativisht edhe në besimin të cilin ushtria e gëzon në popull, ka vlerësuar ministrja e mbrojtjes, Milica Pejanoviq Gjurishiq. Sipas fjalëve të saj korrupsioni është njëri ndër rreziqet aktuale të sigurisë sepse dëmton besimin e qytetarëve në institucionet shtetërore dhe proceset politike dhe pengon funksionimin e sektorit ekonomik. Ajo ka përkujtuar se ministria e mbrojtjes prej vitit 2012 merr pjesë në programin e NATO-s për5 ndërtimin e integritetit në sektorin e mbrojtjes dhe ka shtuar se përvojat e fituara me pjesëmarrjen në këtë program kanë ndihmuar në kuptimin e iniciativës dhe definimin e mekanizmave për zvogëlimin e korrupsionit.
Vlerësimet nga rezoluta, udhërrëfyes për Malin e Zi
Vlerësimet nga rezoluta e Parlamentit evropianë për Malin e Zi paraqesin udhërrëfyes të rëndësishëm dhe përkrahje për shtetin në rrugën drejtë anëtarësimit në UE ka theksuar sot sekretari shtetëror për integrimet evropiane Aleksandar Andria Pejoviq.
Ai gjatë bisedimeve me anëtaren e delegacionin të parlamentit evropianë për Malin e Zi, Elena Gjentile, ka falënderuar për bashkëpunim të suksesshëm i cili kontribuon në realizimin e progresit në rrugën evropiane. Bashkëbiseduesit kanë shkëmbyer mendimet për rezolutën e parlamentit evropianë për Malin e Zi , pastaj për bashkëpunimin parlamentarë, në veçanti në prag të takimit të ardhshëm të Këshillit parlamentarë për stabilizim dhe asocim.
Gjentile ka përshëndetur marrëdhëniet e mira të Malit të Zi dhe Parlamentit evropianë në procesin e asocimit duke shprehur besimin e intensifikimit të bahskëpunimit ndërmjet Italisë dhe Malit të Zi , në veçanti të rajonit Pula nga i cili është edhe Gjentile.
Përvojat nga misionet ndërkombëtare tejet të rëndësishme
Përvojat e ushtarëve malazezë në misionet ndërkombëtare janë tejet të rëndësishme për aftësimin e tyre si dhe për aftësimin e marinës së ushtrisë së Malit të Zi , ka vlerësuar kryeshefi i shtatmadhorisë Dragan Samarxhiq.
Ai ka pritur sot pjesëtarët e Marinës , togerin e fregatës Gjorgje Cvijetiçanin dhe rreshterin e vjetër të klasit të parë Vllado Knezheviq, të cilët janë kthyer nga operacioni paqësor “EU Navfor – Atalanta”.
Cvjetiçanin, dhe Knezheviq, janë kthyer me 13 shkurt dhe gjatë 7 muajve të kaluar ishin të angazhuar në anien Andrea Doria, të Marinës luftarake italiane. Siç theksohet ata e kanë njoftuar Samaxhiqin me detarët që i kanë kryer gjatë misionit duke transmetuar përshtypjet pozitive për bashkëpunimin me pjesëtarët e Marinës luftarake të Italisë si dhe me pjesëtarët e marinave të vendeve tjera n këtë anije.
Për lidhje më të mira të MZ dhe të Maqedonisë
Drejtori i përgjithshëm i Raedio telvizitonit të malit të Zi Rade Vojvodiq, dhe drejtori i përgjithshëm i Radio televizionit të Maqedonisë Marijan Cvetkovski kanë nënshkruar sot në Shkup memorandumin për bashkëpunimin e dy shtëpive mediatike.
Qëllimi i nënshkrimit të dokumentit është përparimi i bashkëpunimit dhe duhet të ndihmojë në ndërtimin e marrëdhënieve të mira fqinjësore. Vojvodiq pas nënshkrimit ka theksuar se ideja e bashkëpunimit duhet ti afrojë të gjitha shtetet në territorin e ish Jugosllavisë . Bashkëpunimi, siç është kumtuar përfshinë shkëmbimin e përmbajtjeve programore dhe përkrahjet e programeve në prodhimin e programeve në televizion dhe në radio.
Të përkujtomë se Vojvodiq, memorandume të ngjashme ka nënshkruar me serviset publike të Bosnjë Hercegovinës, Shqiprisë, Kroacisë dhe Kosovës , kurse së shpejti pritet edhe nënshkrimi i protokollit për bashkëpunim edhe me Radio televizionin e Serbisë.
Gjukanoviq, përgëzon kryeministrin Mustafa në shtat vjetorin e pavarësisë
Kryeministri i Malit të Zi, Millo Gjukanoviq, me rastin e festës nacionale të Kosovës i ka dërguar telegram urimi kryeministrit kosovarë, Isa Mustafa. Jam i bindur se bashkëpunimi përmbajtësor dhe kualitativ ndërshtetëror, në periudhën që vjen do të fitojë përmbajtje të reja përmes lidhjeve edhe më të forta dhe veprimit të përbashkët , në veçanti me qëllim të valorizimit të potencialeve të rëndësishme ekonomike, thuhet në urimin e Gjukanoviqit.
Sipas fjalëve të tij , Kosova me rolin e vetë konstruktiv ka vërtetuar se përkrah stabilitetin dhe progresin e rajonit. Kjo më bind se komunikimi dinamik në këtë kuadër edhe në periudhën që vjen do të jetë njëri ndër segmentet kyçe të raporteve tona , ka theksuar Gjukanoviq, duke përkujtuar se bashkëpunimi në rrugën drejtë Integrimeve euroatlantike mbetet qëllim dhe sferë e veprimtarisë së përbashkët, e shkëmbimit të informatave dhe njohurive.
Përvjetori i shtatë i pavarësisë së kosovës
Kosova feston sot 7 vjetorin e shpalljes së pavarësisë.
Kësaj radhe megjithatë festa po shënohet në mënyrë modeste, për arsyet që dihen.
Kuvendi i Republikës së Kosovës, do të mblidhet sot në një seancë solemne për shënimin e 7-vjetorit të shpalljes së Pavarësisë së Kosovës
Në këtë përvjetor nuk do të parakalojnë trupat e Forcave të Sigurisë së Kosovës.
Nishani ; Pavarësia e Kosovës e rëndësishme për sigurinë në rajon
Presidenti i Shqipërisë, Bujar Nishani ka dërguar një mesazh urimi Presidentes së Republikës së Kosovës, Atifete Jahjaga në të cilin thekson se në këto shtatë vjet pavarësi, Kosova ka qenë një shembull suksesi dhe se koha po tregon se mbështetja e pavarësisë së Kosovës i ka shërbyer jo vetëm Kosovës, por edhe paqes e sigurisë në rajonin e Ballkanit si dhe të hapësirës evropiane.
Në urimin e tiji Nishani marrëdhëniet mes Republikës së Shqipërisë dhe Republikës së Kosovës, i vlerëson përtej marrëdhënieve ndërshtetërore – “janë marrëdhënie vëllazërore, që i shërbejnë më së miri bashkëpunimit të gjithanshëm e strategjik në të mirë të qytetarëve të dy vendeve tona, por dhe bashkëpunimit në nivel rajonal e evropian”.
Lider të shumtë botëror kanë përgëzuar Kosovën në përvjetorin e pavarësisë
Kryetarët shtetesh dhe personalitete të tjera i kanë dërguar telegrame urimi Presidentes së Republikës së Kosovës, Atifete Jahjaga, me rastin e 17 Shkurtit, përvjetorit të shpalljes së pavarësisë së Kosovës.
Presidenti i Austrisë, Heinz Fisher shkruan në urimin e tij,
“Me rastin e Ditës Kombëtare të Republikës së Kosovës me kënaqësi të madhe ju përcjell urimet e mia më të ngrohta.
Presidenti i Hungarisë, János Áder, në urimin e tij, mes tjerash shkruan se Hungaria vazhdon që ta mbështesë fuqishëm të ardhmen evropiane të Kosovës; unë mund t’ju siguroj që mund të llogaritni në ndihmën tonë për t’i realizuar synimet tuaja integruese.
President i Republikës së Turqisë, Recep Tayyip Erdogan,u ka uruar të gjithë kosovarëve dhe udhëheqësve politik, përvjetorin e shtatë të shpalljes së pavarësisë së Republikës së Kosovës.
Presidenten Jahjaga e ka uruar edhe Mbretëresha e Britanisë së Madhe, Elizabeth II. Në urimin e saj thuhet:
Herrman, apelon tek qytetarët të mos braktisin Kosovën
Ministri i Brendshëm i landit të Bavarisë, Joachim Herrmann në intervistë ekskluzive për Deutsche Welle-n i këshillon qytetarët të mos e braktisin Kosovën, nga ana tjetër ai kërkon nga BE ta ndihmojë më shumë këtë vend.
I pyetur se çfarë rrjeti fshihet pas eksodit masiv, ai tha se ka përshtypjen që në shumë raste pas kësaj fshihen banda kontrabandistësh që bëjnë biznesin e tyre me këta refugjatë duke i motivuar ata që të braktisin Kosovën.
Herrmann tha se do t'i këshillonte me urgjencë kosovarët që marrin rrugën drejt Gjermanisë të mos e bëjnë këtë hap. “Nuk ka asnjë shans për azil dhe do të ishte fatale për dikë që dorëzon shtëpinë apo banesën në Kosovë për të kërkuar një të ardhme këtu në Gjermani. Brenda pak javësh ai do të jetë sërish në Kosovë dhe do të duhet të përpiqet të riorganizojë rishtazi jetën e tij. Unë i këshilloj me urgjencë të qëndrojnë në Kosovë”, porositi ai
Vazhdojnë luftimet, pavarësisht marrëveshjes së arritur
Kievi ka bërë të ditur se forcat e tij ushtarake janë sulmuar 112 herë nga separatistët prorusë gjatë 24 orëve të fundit, pavarësisht marrëveshjes për armëpushim, që ka hyrë në fuqi më 15 shkurt.Ministri i Jashtëm Ukrainës, Pavlo Klimkin, ka thënë se Ukraina është duke respektuar plotësisht armëpushimin dhe ka akuzuar, siç është shprehur, “terroristët nga Donjecku dhe Luhansku” për organizimin e sulmeve me artileri, morataja dhe raketa Grad.
Një zëdhënës i ushtrisë së Ukrainës është cituar nga agjencia Reuters të ketë thënë se pesë pjesëtarë të personelit të sigurisë janë vrarë dhe 25 të tjerë janë plagosur prejse armëpushimi ka hyrë në fuqi.
Edhe Kievi, edhe separatistët kanë thënë se nuk do të nisin me tërheqjen e armëve të rënda nga vija e frontit për shkak të sulmeve të vazhdueshme.
Netanyahu, fton hebrenjtë evropian të kthehen në Izrael
Kryeministri i Izraelit, Benjamin Netanyahu, u ka bërë thirrje hebrenjve që jetojnë në Evropë që të imigrojnë në Izrael.Netanyahu ka thënë se përderisa antisemitizmi dhe sulmet kundër hebrenjve në Evropë rriten, Izraeli mund t’i mbajë të sigurt hebrenjtë.Ai ka thënë se shpreson për “megrim masiv” nga hebrenjtë evropianë.
Komentet e Netanyahut vijnë pas të shtënave vdekjeprurëse në sinagogën kryesore të Kopenhagës më 14 shkurt dhe një muaj pas vrasjes së katër hebrenjve në një dyqan në Paris.
Kina kërkon nga Irani arritje e marrëveshjes me gjashtë fuqitë botërore
Kina i ka bërë thirrje Iranit që të arrijë marrëveshje me gjashtë fuqitë botërore në lidhje me programin e tij bërthamor, në mënyrë që Teherani të mund të fokusohet në zhvillimin e tij ekonomik.
Ministri i Jashtëm i Kinës, Wang Yi, gjatë qëndrimit në Teheran, ka thënë se marrëveshja me Shtetet e Bashkuara, Kinën, Francën, Rusinë, Gjermaninë dhe Britaninë do t’i mundësonte Iranit që të ruajë “të drejtat ligjore” për përdorim të energjisë bërthamore dhe të lehtësojë sanksionet ekonomike ndërkombëtare kundër tij.
Irani dhe fuqitë botërore duhet të arrijnë një marrëveshje kornizë deri në fund të muajit mars, para se të bëjnë marrëveshjen finale deri më 30 qershor.
Neser, mot i ngjashëm
Në pjesën më të madhe të Malit të Zi mban mot me diell . Frynë erë mesatare vende vende e fortë e drejtimeve veriore.
Temperaturat në orën 13: Petrovac 16 g, Tivar, H. Novi e Tivat 15, Podgoricë 14, Ulqin 12, Cetinë 9, Nikshiq 6, Plavë 5, Plluzhin B. Plle e Beranë 2, Plevl, Kollashin e Andrievicë 1 , Rozhaj -1 dhe në Zhablak -3 g.
Për nesër parashihet të mbajë mot kryesisht me diell.
Në viset veriore me vranësira të pakta, do të fryjë erë mesatare deri e fortë veriore dhe veri lindore.
Temperatura e mëngjesit prej -14 deri në 5, kurse më e larta e ditës prej -2 deri në 14 g. C.
als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn